Oppsummering/referat fra Travmøte på Vollmarka 230519, 18.00 – 20.30

Det var 55 fremmøtte travmedlemmer fra til sammen 15 travlag, og det var representanter der både fra Nord Trøndelag, Fosen, Møre, Orkdal, Gauldal, Trondheim og Klæbu.

Sak 1: Gjennomgang av prosess:

* Har vi fortsatt muligheter for ny travbane i regionen eller er denne skuslet bort på Voldgiftssak og Malvik alternativet ?
* Anførte byggekostnader er på omtrent samme nivå i dag som det Styringsgruppen hadde i 2012/2013. Her må en forvente en prisøkning på minimum 20%
* Regelverket har blitt endret, ekspropriasjon ikke lengre like lett å få til, saker påklages både til Fylkesmann og departement
* I Malvik kjørte man en lukket prosess og informerte kun om det positive. Alt det som var utfordrende ble ikke nevnt og under saken ble det gitt feilinformasjon både om grunneieravtaler og andre lokasjoner. Man brukte en villedende framdriftsplan og håpet alt ville løse seg under vei
* MNTF kjører nå rett på Orkdal hvor man har en grunneier som ikke vil selge, og som ikke har signert noen avtale med travet. I siste MNTF styret hevdet man at dette kunne løses med Forhåndstiltredelse hvilket er meget tvilsomt. Har man en grunneier som ikke vil selge har man et stort problem, og man kan få omfattende og langvarige prosesser rundt alt inkludert regulering, Fylkesmann, departement, ekspropriasjon, jordskifte, tingrett og lagmannsrett. Og svaret til slutt er uvisst!
* Kjente hovedutfordringer Orkdal: Areal inntatt i kommuneplanen, flomsikring, nedbygging av dyrket mark, grunneier som ikke vil selge, blir det politisk flertall for ekspropriasjon, aksepterer Fylkesmann dette osv
* Kjente hovedutfordringer Melhus: Areal ikke inntatt i kommuneplanen, nedbygging av dyrket mark, alle grunneiere enige om  gå i forhandlinger om salg men det foreligger ingen avtale
* Kjente hovedutfordringer Klæbu: Areal inntatt i kommuneplanen inkludert myrene, det blir diskusjon rundt å bevare mest mulig av Fuglmyra, alle grunneiere enige om  gå i forhandlinger om salg men det foreligger ingen avtale

Sak 2: Hva må til for å få et nytt Hestesportssenter

* Prestisje og egeninteresser må legges til side
* Travmedlemmene må få vite realitetene på hva de stemmer på, ikke bare fiktive priser og framdriftsplanen med «bortgjemming» av alle utfordringer
* Før nytt lokasjonsvalg må det foreligge et kostnadsoverslag på alt av grunnarbeid inkludert VVA og sikring for alle lokasjoner, fra en større og godkjent entreprenør

Sak 3: Klæbu

* Området er tatt inn i kommuneplanen så her har det vært bevisst feilinformasjon fra de som har sittet i ledelsen for prosjekt Malvik
* Området tatt inn som næring i kommuneplanen noe som gir store muligheter for travbanetomta samt at en er sikret høy pris ved salg om 30 – 50 år
* Avtale opprinnelig gjort på 275da med muligheter for utvidelse opp til 400da, det jobbes for fornying av denne
* Muligheter for både 1000m bane og 1350m bane
* Ligger på en morenerygg med 10,5 – 18m grus under et humus/torvlag fra 0,3m – 2m

Sak 4: Melhus

* Har satt i gang arbeidet med grunneiere og kommune for avtaler samt muligheter for nedbygging av dyrket mark
* Mener å ha gode argumenter for dette gjennom beliggenhet og infrastruktur

Konklusjon/oppfølging:

* En må ikke stresse Orkdal nå før man får avklart realitetene på alle de 3 aktuelle lokasjonene.
* Det satses på en ny ekstraordinær generalforsamling i månedsskiftet august / september hvor medlemmene får vite hva de stemmer på, inkludert en reell kostnadkalkyle og framdriftsplan
* Melhus må avklare grunneieravtalene og mulighetene for nedbygging av dyrket mark med Fylkesmann før den tid
* Klæbu må avklare grunneieravtalene og hvor mye av myra de kan bebygge med Fylkeskommune/Fylkesmann før den tid
* Hvis Orkdal skal være et reelt valg må de avklare med grunneier som ikke vil selge, Politikerne, Fylkesmann, Departement ifht ekspropriasjon, NVE ifht flomsikring og Fylkesmann ifht nedbygging av dyrket mark. Uten avklaring med grunneieren som ikke vil selge tar det minimum 4-5 år før man vet om man kan få bygge travbane/hestesportssenter, og det er uaktuelt for travet å akseptere.

Man trenger 33% av stemmene i forbundet for å kreve en ny XOGF. Alle travlag som støtter dette sender snarest en mail til :

ronny@beslag-consult.no eventuelt kristinkvaal@gmail.com hvor de bekrefter at de støtter at det avholdes en ny XOGF, og at de krever en åpen prosess samt informasjon om lokasjonsvalget.

Arrangøren takker for øvrig for et meget trivelig møte med lydhøre og positive fremmøtte, helt fritt for intriger og konflikter. Vi anmoder alle om å fortsette slik, også når det gjeldet dialogen på nettet. Kun da har vi muligheter for å lykkes med å få til et nytt Hestesportssenter i regionen!

Mvh
Arrangør av travmøtet på Vollmarka

270519